लोकसभा चुनाव के बाद दीदी ने बुद्धजीवियों को पालतू बनाने का खेल शुरू किया अपने रेल महकमे के जरिए। अनेक सम्मानित लोग रेलवे महकमे की विभिन्न समितियों के वेतनभोगी होकर रह गये। नन्दीग्राम आंदोलन के दौरान ही हमने पुस्तकमेला, रवीन्द्र सदन, बांग्ला अकादमी और नंदन जाना बंद कर दिया था। अब वहां जाने की दरकार ही नहीं होती।​​ ​बंगाल का सुशील समाज और बंगाल के पत्रकारों के पिट्ठू बनते जाने की रामकहानी यही है। पर बाकी देश के लेखक पत्रकारों को क्या हुआ बिहार प्रेस विधेयक तो बिहार का ही मामला था, लेकिन आंदलन तो देशभर में चला था। आज क्या हमारे लोग बाकी राज्यों में भी ममता दीदी का नुस्खा आजमाये जाने का इंतजार कर रहे हैं?